༄༅། །རྗེ་བཙུན་དགེ་འདུན་བསྟན་འཛིན་ནོར་བུ་དཔལ་བཟང་
བོའི་རྣམ་པར་ཐར་བ་གཏམ་དུ་བརྗོད་པ་རྣམ་སད་
ལྷའི་རྔ་ཆེན་སྐལ་བཟང་གདུལ་བྱའི་རེ་སྐོང་
ཞེས་བྱ་བ་བཞུགས་སོ། །
༄༅། །ཨོཾ་སྭ་སྟི། ཡོན་ཏན་དམ་པས་མཛེས་བྱས་པའི། །མཛད་བཟང་
སྣང་བའི་རྩེ་དགའ་ཅན། །དགེ་འདུན་བསྟན་འཛིན་ནོར་བུ་ཞེས་། །སྲིད་ཞིའི་
གཙུག་རྒྱན་མཆོག་དེར་འདུད། །ཐེག་མཆོག་སྙིང་རྗེའི་ས་བོན་གྲུང་བོ་བྱམས་
པའི་ཆུས་བརླན་པས་ནི་ལྷག་བསམ་སྡོང་བུ་དར་དྲག་པའི། །རྨད་བྱུང་སེམས་
ཀྱི་ལྗོན་བཟང་གཞན་ཕན་ཕྱིན་དྲུག་སྦྱོང་བའི་ཡལ་གའི་ཕྱོགས་རྫོགས་བསྡུ་བ་
རྣམ་པ་བཞིའི། །ཕན་བདེའི་བསིལ་གྲིབ་མཆོག་གིས་མཐའ་དག་འགྲོ་ལ་སྨན་
པའི་མཆོག་སྦྱིན་བླ་ན་མེད་པ་སྐུ་བཞིའི་འབྲས། །ཕུན་ཚོགས་སྟོབས་བཅུའི་མེ་
ཏོག་མངོན་པར་བཞད་པས་རྣམ་དཀར་ལས་ཀྱི་བསུང་ཞིམ་སྤྲོ་མཛད་མཆོག་
དེར་འདུད། །སྤངས་རྟོགས་རྫོགས་པའི་སངས་རྒྱས་དང༌། །འགོག་ལམ་རང་
བཞིན་དམ་པའི་ཆོས། །རིག་གྲོལ་དགེ་འདུན་ཞིང་གི་གཙོ། །བསླུ་མེད་རིན་
ཆེན་གསུམ་ལ་འདུད། །མཐའ་ཀླས་ཞིང་གི་རྡུལ་སྙེད་རྒྱལ་ཀུན་གྱི། །མཁྱེན་
པའི་ཕུང་བོ་བཞིན་ལེགས་ལང་ཚོ་རུ། །བཞད་པའི་ཡེ་ཤེས་ལུས་ཅན་འཇམ་
པའི་དབྱངས། །འགྲོ་བ་སྨིན་བྱེད་ཤེས་རབ་འཁོར་ལོས་སྐྱོངས། །འགྲོ་ལ་རྗེས་
267

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཆགས་སྙིང་རྗེའི་སྤྱན་རས་ཀྱིས།
།དགྱེས་འཛུམ་གཟིགས་པའི་ཚེམས་དཀར་
ཟེའུ་འབྲུ་ལས། །རྒྱལ་ཀུན་གསུང་དབྱངས་ངག་གི་དཔལ་མངའ་མོ། ། མཚོ་
བྱུང་མགྲིན་པའི་པད་མཚོར་རོལ་བར་མཛོད། །ཕུལ་བྱུང་སྟོབས་བཅུའི་དཔལ་
མངའ་གསུམ་ལྡན་བདེ་གཤེགས་དབང་བོའི་ཏོག་གི་དྲུང་དུ་ཐུགས་བསྐྱེད་དེ། །
རབ་འབྱམས་ཞིང་དུ་རྒྱལ་བའི་ཆོས་ཚུལ་ཀུན་རྫོགས་རྒྱལ་སྲས་སྤྱོད་པ་རྒྱ་
མཚོའི་མཐར་སོན་ཅིང་། །རྣམ་དག་ལྷག་པའི་བསླབ་གསུམ་དང་ནི་ཡང་དག་
ལྟ་དང་ཉེར་འབྲེལ་གསང་ཆེན་སྙིང་བོའི་ལམ། །ལྗོངས་འདིའི་བཤད་དང་སྒྲུབ་
པས་གསལ་མཛད་འཇམ་མགོན་བློ་བཟང་གྲགས་པ་ཡབ་སྲས་གཙུག་གིས་
མཆོད། །ཕྱོགས་རེར་མ་གྱུར་ཐུབ་བསྟན་རིན་ཆེན་མུགྷི་ཀ་ཡི་འཕྲེང་མཛེས་
ཀྱི། །དོ་ཤལ་མགྲིན་པར་ཆགས་པའི་གླུ་དབྱངས་སྙན་དགུར་འཁྲོལ་བའི་ཡིད་
འཛིན་པ། །སྣ་ཚོགས་གར་གྱི་རི་མོ་རྣམ་བརྒྱར་གཡོ་བའི་ཟློས་གར་མང་བསྒྱུར་
བའི། །རིས་མེད་བསྟན་འཛིན་དམ་པའི་རྣམ་ཐར་དེ་དག་ཀུན་ཀྱང་དད་པའི་
ཡུལ། །རྨད་བྱུང་ཚོགས་གཉིས་རྒྱ་མཚོ་ལས་འཁྲུངས་པའི། །བློ་གྲོས་ཆ་ཤས་
ཡོངས་གང་རྒྱ་མཚོའི་གཉེན། །བློ་བཟང་བསྟན་པའི་རྒྱལ་མཚན་འཛིན་པའི་
རྗེ། །སྲིད་ཞིའི་གཙུག་རྒྱན་མཆོག་དེར་སྙིང་ནས་དད། །བློ་བཟང་ཐུབ་བསྟན་
དགེ་ལེགས་རྣམ་རྒྱལ་ཞེས་། །ཕན་བདེའི་དབང་ཕྱུག་མཁས་བཙུན་རྒྱ་མཚོའི་
མགོན། །ངག་ལ་དབང་འབྱོར་ཡོན་ཏན་མཆོག་གྲུབ་པས། །བསྟན་པའི་རྒྱལ་
མཚན་བསྒྲེངས་པའི་ཚུལ་དེར་བསྔགས། །རབ་ཡངས་དགེ་ལེགས་རྣམ་པར་
རྒྱས་པས་རྨད་བྱུང་ཆོས་ཀྱི་འདུན་ས་མཛེས་པའི་རྒྱན། །མ་སྨད་ཡོན་ཏན་
268

དགེ་འདུན་བསྟན་འཛིན་ནོར་བུ་དཔལ་བཟང་བོའི་རྣམ་ཐར།
ཆགས་
ཚོགས་ཀྱི་མཁས་གྲུབ་བསྟན་འཛིན་ཀུན་གྱི་གཙུག་ན་ནོར་བུ་བཞིན། །གྲགས་
པའི་བསུང་ཞིམ་ཁོར་ཡུག་ལྗང་བས་གཟུར་གནས་ཤེས་ལྡན་སྙིང་ལ་ལྕགས་ཀྱུ་
ལྟར། །ཁྱོད་དྲུང་པདྨོའི་དགའ་ཚལ་གུས་པས་བསྙེན་པའི་རྣམ་ཐར་མཆོག་ལ་
ཡིད་རབ་དད། །གང་གི་མཛད་བཟང་མུ་ཏིག་དོག་གི་ཆར། །སྙིང་བོར་ཆག
པའི་ལེགས་བཤད་སྤྲིན་རུམ་ལས། །སྡེབས་ལེགས་ཚིགས་གི་དབྱར་རྔ་དེང་
སྒྲོགས་པས། །སྐལ་བཟང་མདོངས་མཐས་དགའ་བའི་མངལ་ཁུར་ཟུངས། །
གྲགས་སྐམ་འུད་ཀྱི་རྔ་བོ་ཆེ། །གཅམ་གསག་དབྱུག་གུས་བརྡེག་ཆེས་ཏེ། །དེ་
ཉིད་འདོམས་པའི་ཚུལ་བོར་ནས། །ཡུར་ལམ་དྲང་བོའི་ཆུ་བཞིན་འཇུག །
ཅེས་མཆོད་པར་བརྗོད་པ་ལ་སོགས་པ་ཚིགས་སུ་བཅད་པས་ངག་གི་ལམ་
ཡངས་པོར་ཕྱེ་སྟེ་གཏམ་དུ་བསྙད་པར་བྱ་བ་ནི། ཇི་སྐད་དུ། རྒྱལ་བ་མི་ཕམ་
མགོན་པོས། ཕན་འདོགས་འདོད་དང་གནོད་པ་མེད་ལྟ་དང༌། །གཞན་གྱི་
གནོད་པ་དང་དུ་ལེན་པ་དང་། །བརྟན་པ་བག་ཡོད་མང་དུ་ཐོས་པ་དང༌། །
གཞན་གྱི་དོན་བརྩོན་བྱང་ཆུབ་སེམས་དཔའ་ཡིན། ། ཞེས་རང་ལ་བདོག་པའི་
ལུས་དང་ལོངས་སྤྱོད་ཀྱིས་གཞན་སེམས་ཅན་ལ་ཕན་འདོགས་ཤིང་ཡང་དག་
པར་བླངས་པའི་ཚུལ་ཁྲིམས་ཀྱིས་གཞན་ལ་གནོད་པ་མེད་པར་ལྟ་བ་དང༌།
གཞན་གྱིས་བརྡེག་པ་དང་གསོད་པ་ལ་སོགས་པ་ཅི་ཙམ་པའི་སྡུག་བསྔལ་ཤིན་
ཏུ་ཆེན་པོ་ཡང་བཟོད་ཅིང་སྡུག་བསྔལ་དེ་དག་གིས་དཔའ་ཞུམ་པ་མེད་པས་
ཐུགས་ངང་གིས་བརྟན་པ། ཉན་རང་སོགས་ལྟར་བསམ་གཏན་གྱི་བདེ་བའི་རོ་
ལ་ནམ་ཡང་ཞེན་པ་མེད་པར་མདོ་སྡེ་ལ་སོགས་པ་མང་དུ་ཐོས་པ་འཚོལ་བ་
269

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སོགས་གཅིག་ཏུ་གཞན་དོན་ལ་བརྩོན་པ་ལ་ནི་བྱང་ཆུབ་སེམས་དཔའ་ཞེས་
ཟེར་བ་ཡིན་པར་གསུངས་པས། སློབ་སྤྲིངས་ལས། ཉི་མ་རླབས་ཆེན་རྟ་ཞོན་རྒྱུ་
བ་སྣང་བྱེད་གང་ཡིན་དང་། །ཁུར་ལ་མི་བརྩེགས་ས་ཡིས་འཇིག་རྟེན་འདེགས་
པ་གང་ཡིན་ཏེ། རང་དོན་འགའ་མེད་ཆེན་པོ་རྣམས་ཀྱི་རང་བཞིན་དེ་འདྲ་སྟེ།
དེ་དག་འཇིག་རྟེན་ཕན་དང་བདེ་བའི་རོ་ལ་གཅིག་ཏུ་གཞོལ། ཞེས་གསུངས་པ་
ལྟར། གཅིག་ཏུ་རང་དོན་ལ་སེམས་པ་ནི་དུད་འགྲོ་དང་ཐུན་མོང་བ་ཡིན་པས་
གྲོག་སྦུར་སོགས་ལས་ཀྱང་བསམ་པས་ཁྱད་མཐོན་ལ། རྒྱལ་སྲས་བདག་ཉིད་
ཆེན་པོ་རྣམས་ནི་མས་བུ་གཅིག་པ་ལ་བརྩེ་བ་ལྟ་བུའི་བརྩེ་བ་སྙིང་རྗེ་ཆེན་པོའི་
དབང་དུ་གྱུར་ཏེ་འཇིག་རྟེན་པ་ཀུན་དང་མི་མཐུན་པའི་གཏམ་གྱི་གཞིར་གྱུར་པ་
བདག་པས་གཞན་གཅེས་པའི་བྱང་ཆུབ་ཀྱི་སེམས་རིན་པོ་ཆེ་ལ་གོམས་པ་ངང་
དུ་གྱུར་པས། རང་གི་བདེ་བ་ལ་ཅི་ཡང་མི་སེམས་པར་གཅིག་ཏུ་འགྲོ་བའི་ཕན་
བདེ་ལ་ངང་གིས་གཞོལ་ཞིང་བསམ་པ་དེ་ནི་རྒྱལ་སྲས་བྱང་ཆུབ་སེམས་དཔའ་
བདག་ཉིད་ཆེན་པོ་རྣམས་ཀྱི་རང་བཞིན་ཏེ་རྒྱུ་དག་ལྟ་བུའང་ཡིན་ནོ། ། གཞན་
དོན་དུ་འགྱུར་ན་མནར་མེད་པའི་དམྱལ་བར་ཡང་ངང་བ་པད་མཚོར་འཇུག་པ་
ལྟ་བུར་སྤྲོ་དགའ་ནམ་ཡང་མི་གཏོང་བ་ཆོས་ཉིད་ཡིན་པས། དེ་དག་དགོན་པར་
ལྗོན་ཤིང་ཆེན་པོར་འགྱུར། ། ཞེས་པ་ལྟར། མྱ་ངན་གྱི་དགོན་པར་ཚ་བས་
གདུང་བ་རྣམས་ལ་སྨན་ཞིང་བདེ་བའི་སླད་དུ་བསིལ་གྲིབ་མཆོག་ཏུ་སྣུམ་པའི་
ལྗོན་ཤིང་བཟང་བོར་འགྱུར་བས་མཚོན། རི་བྲག་ཆུ་དང་གྲུ་ཟམ་སོགས་འདིར་
མི་འགྱུར་བྱ་བ་མེད་པས། སེམས་ཅན་རྣམས་ཀྱི་གནས་སྐབས་ཀྱི་གདུང་བ་ཕྲ་
270

དགེ་འདུན་བསྟན་འཛིན་ནོར་བུ་དཔལ་བཟང་བོའི་རྣམ་ཐར།
མོ་ཚུན་ཆད་ཀྱང་ཡོངས་སུ་སེལ་བར་བྱེད་ཅིང་། སེམས་ཅན་འཁོར་དུ་མ་
བསྡུས་པ་སྡུད་པ་དང་། བསྡུས་པ་སྨིན་པར་བྱ་ཞིང་སྨིན་པ་གྲོལ་བར་བྱ་བའི་
ཕྱིར་ན། རང་གི་ངོས་ནས་སྐལ་བར་ལྡན་ན་འཕྲལ་དང་ཡུན་གྱི་ཕན་པ་དང་
བདེ་བ་འདིར་མི་སྦྱོར་བྱ་བ་གཅིག་ཀྱང་མེད་དོ། ། དེས་ན་རྒྱལ་ཚབ་བྱམས་
པས། སྐྱེ་བ་བཟང་བོ་མ་ཐོབ་ན། །སེམས་ཅན་ཡོངས་སྨིན་བྱེད་མི་འགྱུར། །
ཞེས་གསུངས་པ་ལྟར་གཞན་དོན་སྒྲུབ་པའི་སྐྱེ་བ་བཟང་བོ་མ་ཐོབ་ན།
སེམས་
ཅན་ཡོངས་སུ་སྨིན་པར་བྱ་བ་སོགས་རྒྱལ་བའི་སྲས་ཀྱི་སྤྱོད་པ་རྣམ་པར་དག་པ་
མི་འབྱུང་བས་ཆོས་རྣམས་ཀྱི་དེ་བཞིན་ཉིད་གནས་ལུགས་ཡང་དག་པའི་དོན་
མངོན་སུམ་དུ་གཟིགས་པ་དེ་ཉིད་ཀྱིས་ཟག་བཅས་ཀྱི་སྐྱེ་སོགས་རྣམས་ལས་
འདས་པར་གྱུར་ཀྱང་སྙིང་རྗེའི་བདག་ཉིད་དུ་གྱུར་པས་བསམ་བཞིན་གཞན་
དོན་དུ་འཁོར་བའི་སྐྱེ་བ་ཡོངས་སུ་འཛིན་པས་ན། བྱང་ཆུབ་སེམས་འགྲེལ་
ལས། དེ་ལྟར་སྟོང་བ་ཉིད་འདི་ནི། རྣལ་འབྱོར་བ་ཡིས་རྟག་སྒོམ་ན། །གཞན་
གྱི་དོན་ལ་ཆགས་པའི་བློ། །འབྱུང་བར་འགྱུར་བ་ཐེ་ཚོམ་མེད། ། ཅེས་དང་
མདོ་རྒྱན་ལས། བདེ་དང་སྡུག་བསྔལ་དེ་རྒྱུ་ལས། །བྱང་ཆུབ་སེམས་དཔའི་
སྙིང་རྗེ་སྟེ། ། ཞེས་གསུངས། །དེའི་ཕྱིར་འཁོར་བར་སྐྱེ་བ་ཡོངས་སུ་འཛིན་
པས། མདོ་སྡུད་པ་ལས། དཔའ་བོ་གར་སྤྱོད་ཤེས་རབ་ཕ་རོལ་ཕྱིན་པ་ཡིས། །
ཁམས་གསུམ་ཡང་དག་འདས་ལས་རྣམ་པར་གྲོལ་བའང་མིན། །ཉོན་མོངས་
ཟད་པར་གྱུར་ཀྱང་སྐྱེ་བ་སྟོན་པར་བྱེད། །རྒ་དང་ན་དང་འཆི་བ་མེད་ཀྱང་འཆི་
འཕོ་སྟོན། ། ཞེས་གསུངས་ཤིང་། རྒྱུད་བླ་མ་ལས། ཇི་ལྟར་པདྨ་ཆུ་ནང་དུ། །
ཚ 271 33

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྐྱེས་པ་ཆུ་ཡིས་གོས་པ་མེད། ། ཅེས་གསུངས་པ་ལྟར། པདྨ་ཆུ་ལས་སྐྱེས་ཀྱང་
ཆུ་ཡིས་གོས་པ་མེད་པའི་དཔེ་བཞིན། འགྲོ་བའི་གཉེན་དུ་གྱུར་པའི་བྱང་
སེམས་རྣམས་ཀྱི་གཞན་དོན་གྱི་ཐབས་དང་དེའི་ཀུན་སློང་ནི་སྙིང་རྗེ་ཆེན་པོ་
ཡིན་ལ། དེའི་དབང་གིས་འཇིག་རྟེན་དུ་སྐྱེས་ཀྱང་འཁོར་བའི་ཉེས་པས་གོས་
པ་མེད་པར་མཁས་གྲུབ་རྒྱལ་བློན་བྱོལ་སོང་བྱ་ཁྱི་ཚུན་ཆད་ཀྱི་རྣམ་པ་བཟུང་སྟེ་
ཇི་སྲིད་ནམ་མཁའ་གནས་ཀྱི་བར་དུ་གཞན་གྱི་དོན་ལ་གཅིག་ཏུ་བརྩོན་པར་
མཛད་པ་ལས། སྣང་མཐའི་སྒྱུ་འཕྲུལ་པཎ་ཆེན་ཐམས་ཅད་མཁྱེན་པ། གངས་
ཅན་ལྷ་གཅིག་ཕྱག་ན་པདྨོ་རྒྱལ་དབང་ཐམས་ཅད་མཁྱེན་གཟིགས་ཆེན་པོ་
སོགས་འཕགས་ཆེན་དམ་པ་རྣམས་ནས། འཕགས་པ་ནང་ཕན་ཚུན་ཁོ་ནའི་སོ་
སོར་རང་རིག་པའི་ཡེ་ཤེས་ཀྱིས་གཟིགས་པ་དག་པས་གང་གི་སྐྱེས་པའི་རབས་
ཀྱི་མང་བོ་ཞིག་ལུང་བསྟན་པ་ལས་ཆེ་ལོང་ཙམ་བཀོད་པ་ལ། རྗེ་འདི་ཉིད་ཀྱི་
སྐྱེས་འཕྲེང་དང་བོ་ཀོ་ས་ལའི་རྒྱལ་བོ་གསལ་རྒྱལ་དུ་གསུངས་པས་དེ་ནི།
གསལ་རྒྱལ་ལ་གདམས་པའི་མདོར། རྒྱལ་བོ་ཆེན་པོ་ཁྱོད་ལ་བྱ་བ་མང་བ་དང་
བྱེད་པ་མང་བས་ཚུལ་བཞིན་དུ་བརྩོན་པར་མི་ནུས་པས་ཉིན་མཚན་དུ་ཉན་རང་
བྱང་སེམས་དང་། འཇིག་རྟེན་པ་རྣམས་ཀྱི་དགེ་བའི་རྩ་བ་ལ་རྗེས་སུ་ཡི་རང་བ་
དང་། རྗེས་སུ་ཡི་རང་བའི་དགེ་བའི་རྩ་བ་དེ་སངས་རྒྱས་བྱང་ཆུབ་སེམས་དཔའ་
ཐམས་ཅད་ལ་ཕུལ་ཅིག་ཅེས་གདམས་པ་ལྟར། ཀུན་མཁྱེན་འཇམ་དབྱངས་
བཞད་པས། གསལ་རྒྱལ་གྱིས་དགེ་བ་ཀུན་ལ་ཡི་རང་བྱས་ནས་སེམས་བསྐྱེད་
པ་དང་ཞེས་གསུངས་པས། རྗེས་སུ་ཡི་རང་བའི་དགེ་བའི་རྩ་བ་དེ་དག་ཐམས་
272

དགེ་འདུན་བསྟན་འཛིན་ནོར་བུ་དཔལ་བཟང་བོའི་རྣམ་ཐར།
ཅད་བྱང་ཆུང་ཏུ་བསྔོ་བས་སེམས་བསྐྱེད་པར་མཛད་པས། རྨོངས་བློར་ཤར་
ཚོད་ལ་དང་བོར་ཐུགས་བསྐྱེད་པར་མཛད་པ་བོ་ནི་གསལ་རྒྱལ་ལོ་སྙམ་མོ། །
དེ་ལྟ་ན་བླ་ན་མེད་པའི་བྱང་ཆུབ་ཏུ་དམ་བཅས་པའི་དམ་བཅའ་བར་མ་དོར་
འདོར་བ་རྒྱལ་སྲས་དཔལ་བོ་རྣམས་ཀྱི་ཆ་མིན་ལ་དེ་འདྲའི་གནས་མེད་པའི་
ཕྱིར་ན་དེ་ནས་བརྩམས་ཏེ་སྐྱེས་རབས་ཀྱི་འཕྲེང་བ་རྣམས་སུ་ལུས་དང་སྲོག་ལ་
མི་བལྟ་བར་གཞན་དོན་ལ་བརྩོན་པར་མཛད་པ་གོར་མ་ཆག་གོ། སྐྱེས་འཕྲེང་
གཉིས་པ་ལྷའི་བུ་ནོར་བུ་དྲི་མ་མེད་པའི་འོད་གསུངས། འདི་སྦྱོངས་རྒྱུད་ཀྱི་
གླེང་གཞིར་བྱུང་བ་དེ་ཉིད་ཡིན་ཚེ་གསལ་རྒྱལ་དང་དུས་རགས་པ་མཉམ་པ་
དང་། བདེ་ནས་བདེ་བར་འགྲོ་བ་ལ། །སེམས་ཤེས་སུ་ཞིག་སྒྱིད་ལུག་འགྱུར། །
བྱ་བ་ཡིན་པས་སེམས་བསྐྱེད་པའི་ཕྱི་མའི་སྐྱེ་བ་དེ་ཉིད་སླར་ངན་སོང་དུ་ལྟུང་བ་
འོས་མིན་པས་འདི་ངོས་མ་ཟིན་ཏོ། ། སྐྱེས་འཕྲེང་གསུམ་པ་བློན་པོ་སྒྱུ་མ་
མཆིལ་བ་གསུངས་ཏེ། འདིའང་གསལ་རྒྱལ་གྱི་སྐྱེས་པར་འཇོག་ན་སྟོན་པ་མྱ་
ངན་ལས་འདས་པའི་ཚུལ་བསྟན་པའི་འོག་ཏུ་པཎྜི་ཏ་དང་གྲུབ་ཐོབ་ཆེན་པོ་
འདིའི་དུས་སུ་བྱོན་ཞེས་པའི་སྒྲོས་ཤིག་ཡོད་དགོས་རྒྱུ་ལ་མི་སྣང་བ་དང༌།
བཀའ་གདམས་གླེགས་བམ་རང་གི་བྱུང་བ་ལ་དཔག་ན་དུས་ཆེས་སྔ་བ་ཞིག་ཏུ་
སེམས་སོ། ། འོན་ཀྱང་དད་པ་བརྟན་པའི་སྐྱེས་རབས་ལས་བྱུང་བའི་སྒྱུ་མ་
མཆིལ་བ་ནི། ཐབས་མཁས་འཕྲུལ་གྱིས་རྒྱལ་བུ་འཕྱོན་མ་དང་བྲལ་ཏེ་ཁཾ་དྷའི་
ཡུལ་དང་བྷཾག་ལའི་རྒྱལ་སྲིད་ཟུང་ལ་དབང་བསྒྱུར་ཏེ་ཆོས་བཞིན་བསྐྱངས་
པས་འཕྲིན་ལས་ཀྱི་བྱེད་པོར་གྱུར་ཅིང་ལས་འབྲས་ཀྱི་གཏམ་གྱིས་མི་རྣམས་
9273 3*

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དགེ་བའི་དཔལ་ལ་འགོད་པ་ཞིག་གོ། སྐྱེས་འཕྲེང་བཞི་བ་གྲུབ་པའི་སློབ་
དཔོན་ཆེན་པོ་པདྨ་འབྱུང་གནས་ཀྱི་དངོས་སློབ་གྲུབ་ཐོབ་ཀཱ་ཡ་བ་རི་གསུངས་
པས། འདི་ནི་འགས་ལོ་གཞོན་ནུ་དཔལ་གྱིས། ཁྲི་སྲོང་ལྡེ་བཙན་ཡབ་སྲས་ཀྱི་
རིང་ལ།
རྡོ་རྗེ་ཐེག་པ་ལ་བརྟེན་ནས་གྲུབ་པ་བརྙེས་པ་མང་དུ་བྱུང་ཞེས་
གསུངས། དེའི་དུས་སུ་བྱོན་པ་ཞིག་ཡིན་སྙམ་པ་ལས་གཞན་ཆོས་འབྱུང་ལོ་
རྒྱུས་སོགས་ལས་མ་རྙེད་པས། འདི་གསུམ་གྱི་རྣམ་ཐར་ཁུངས་དག་རྙེད་ཚེ་
འདིར་འཇུག་པར་རིགས་སོ། ། ལྔ་བ་སྤྱན་ལྔ་ཚུལ་ཁྲིམས་འབར་ནི། རྒྱལ་
སྲས་ཕྱག་ན་རྡོ་རྗེའི་རྣམ་འཕྲུལ་དུ་གསུངས། བྱིས་པའི་དུས་ནས་སྟོང་བ་ཉིད་
ལ་ངེས་པ་རྙེད་ཅིང་། ཐུགས་རབ་ཤིན་ཏུ་ཆེ་བས་སཾ་སྐྲྀ་ཏའི་སྐད་དུ་ཆོས་བསྐྱུར་
ནུས་པ། མལ་ཤེས་རབ་སེམས་དཔའ་ལས་རབ་ཏུ་བྱུང༌། འབྲོམ་བླ་མར་
བསྟེན། ཇོ་བོའི་སྔགས་ཀྱི་གདམས་པ་མ་ལུས་པ་རྫོགས་པར་གསན། བོད་དུ་
བྱུང་བའི་གསང་སྔགས་ལ་འདི་མ་བཟླས་བྱ་བ་མེད་ཅིང་མི་གཡོ་བའི་སྔགས་
དུང་ཕྱུར་གསུངས། གྲུབ་རྟགས་ཀྱང་མང་བས་རྗེས་ཀྱང་གྲུབ་པའི་དབང་ཕྱུག་
སྤྱན་སྔ་ཚུལ་ཁྲིམས་འབར་ཞེས་བསྔགས། བཀའ་གདམས་གདམས་ངག་པའི་
བྱིངས་ཁོང་ལས་མཆེད། སཱ་ཙྪ་བཞེངས་པའང་ཕྱོགས་ཅིག་ཏུ་སྤུངས་ན་རི་ཏེའུ་
ཙམ་པ་མཛད། དད་འབུལ་གྱི་དངོས་པོ་གང་བྱུང་དགེ་འདུན་གྱི་གནས་
འདིངས་པ་དང་། གཙུག་ལག་ཁང་བཞེངས་པ་སོགས་ལ་གཟད། བྱ་ཡུལ་བ་
སོགས་ཞལ་སློབ་ཀྱང་མང་དུ་བྱུང་ངོ་། ། དྲུག་པ་བླ་མ་དམ་པ་བསོད་ནམས་
རྒྱལ་མཚན་ནི